pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 12 มิถุนายน 2563 [กระทรวงสาธารณสุข]
วันศุกร์ที่ 12 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 12 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่12 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นคนไทยที่เดินทางกลับจากประเทศอินเดียและเข้ารับการเฝ้าระวังในสถานที่รัฐจัดให้ ไม่มีผู้ป่วยกลับบ้าน ยอดผู้ป่วยกลับบ้านสะสม 2,987 ราย หรือคิดเป็นร้อยละ 95.46 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 84 ราย หรือร้อยละ 2.68 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,129 ราย
สถานการณ์ผู้ติดเชื้อของประเทศไทยในช่วง 2 สัปดาห์ที่ผ่านมามีผู้ติดเชื้อรายใหม่ จํานวน 53 ราย ทุกรายเป็นผู้ที่เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ และไม่พบผู้ติดเชื้อในประเทศต่อเนื่องเป็นเวลา 18 วัน ส่งผลให้สถานการณ์ของประเทศดีขึ้น รัฐบาลจึงได้ผ่อนคลายมาตรการในระยะที่ 4 เริ่มวันที่ 15 มิถุนายน 2563 ให้เปิด กิจการ/กิจกรรมเพิ่มขึ้นในกลุ่มสีแดง มีความเสี่ยงสูง อาทิ สถานศึกษา ร้านอาหาร สถานรับเลี้ยงเด็ก ขนส่งสาธารณะ สวนสนุก สระว่ายน้ํา สนามกีฬา ลานกิจกรรม ศูนย์ประชุม กองถ่าย สปา เป็นต้น ขอให้เจ้าของกิจการ พนักงานให้บริการ เตรียมมาตรการป้องกันควบคุมโรคตามแนวทางปฏิบัติของกรมอนามัยและกรมควบคุมโรคอย่างเคร่งครัด
สําหรับประชาชนยังต้องเข้มพฤติกรรมป้องกันตนเองอย่างต่อเนื่อง โดยสวมหน้ากากอนามัย/หน้ากากผ้าทุกครั้งที่ออกนอกบ้าน ล้างมือบ่อยๆ เว้นระยะห่าง 1-2 เมตร รวมถึงหลีกเลี่ยงการเข้าไปในที่แออัด มีคนรวมกันจํานวนมาก ขอย้ําการสวมเฟซชิลล์โดยไม่สวมหน้ากากอนามัย/หน้ากากผ้า ไม่สามารถป้องกันการแพร่กระจายเชื้อได้ สําหรับรายการเกมส์โชว์ที่ไม่สามารถสวมหน้ากากอนามัย/หน้ากากผ้าได้ ถึงแม้จะสวมเฟซชิลล์ต้องเว้นระยะห่างระหว่างกัน 1-2 เมตร ด้วย
****************************** 12 มิถุนายน 2563
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการกองทุนยุติธรรม ครั้งที่ ๑/๒๕๖๑
วันศุกร์ที่ 2 กุมภาพันธ์ 2561
“ยุติธรรม” ประชุมคณะกรรมการกองทุนยุติธรรม ครั้งที่ ๑/๒๕๖๑
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๑
ในวันพฤหัสบดีที่ ๑ กุมภาพันธ์ ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมคณะกรรมการกองทุนยุติธรรม ครั้งที่ ๑/๒๕๖๑
โดยมีผู้บริหารกระทรวงยุติธรรม กรรมการผู้ทรงคุณวุฒิ และผู้แทนจากหน่วยงานต่างๆ เข้าร่วมประชุม
เพื่อพิจารณาร่างรายงานประจําปีงบประมาณ พ.ศ.๒๕๖๐ กองทุนยุติธรรม สํานักงานปลัดกระทรวงยุติธรรม
พร้อมทั้งพิจารณาหลักเกณฑ์คุณสมบัติและลักษณะต้องห้ามของผู้แทนเครือข่ายยุติธรรมชุมชน
ในคณะอนุกรรมการช่วยเหลือประจําจังหวัด
การขอเพิ่มวงเงินงบประมาณเพื่อใช้จ่ายตามนโยบายสําคัญของกองทุนยุติธรรม
การพิจารณาให้การสนับสนุนโครงการให้ความรู้ทางกฎหมาย
การขอความร่วมมือจัดส่งทนายความจากสภาทนายความมาปฏิบัติงาน ณ สํานักงานกองทุนยุติธรรม
รวมทั้งพิจารณาร่างประกาศคณะกรรมการกองทุนยุติธรรม เรื่อง หลักเกณฑ์ว่าด้วยการรับ
การจ่ายเงินบริจาค และการดําเนินการอื่นใดที่เกี่ยวข้อง
ทั้งนี้ ที่ประชุมมีมติเห็นชอบตามหลักการ โดยให้ฝ่ายเลขาฯ จัดทํารายละเอียดเพิ่มเติม
ตามข้อสังเกตของคณะกรรมการ เพื่อให้ข้อมูลมีความชัดเจนและถูกต้องมากยิ่งขึ้น
โอกาสนี้ รัฐมนตรีว่าการกระทรวงยุติธรรม กล่าวว่า ประชาชนในทุกพื้นที่ของประเทศไทย ต้องการ
ความช่วยเหลือจากกองทุนยุติธรรมเป็นจํานวนมาก โดยเฉพาะอย่างยิ่งประชาชนที่ด้อยโอกาส ที่ต้องได้รับการดูแลมากขึ้น
จึงจําเป็นต้องกระจายการอํานวยความยุติธรรมให้ครอบคลุมทุกพื้นที่ โดยมุ่งเน้นให้การเข้าถึงกองทุนยุติธรรม
มีความสะดวกและรวดเร็วมากขึ้น เพื่อเพิ่มโอกาสในการเข้าถึงความยุติธรรมและลดความเหลื่อมล้ําให้กับประชาชน
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานในพิธีถวายเทียนพรรษา ณ วัดปทุมวนารามราชวรวิหาร ในกิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช ๒๕๖๓
วันศุกร์ที่ 3 กรกฎาคม 2563
ผู้ช่วยรมว.วธ.เป็นประธานในพิธีถวายเทียนพรรษา ณ วัดปทุมวนารามราชวรวิหาร ในกิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช ๒๕๖๓
ผู้ช่วยรมว.วธ.เป็นประธานในพิธีถวายเทียนพรรษา ณ วัดปทุมวนารามราชวรวิหาร ในกิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช ๒๕๖๓
วันที่ ๓ กรกฎาคม ๒๕๖๓ เวลา ๑๐.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานในพิธีถวายเทียนพรรษา ณ วัดปทุมวนารามราชวรวิหาร ในกิจกรรมส่งเสริมพระพุทธศาสนา เนื่องในเทศกาลวันอาสาฬหบูชาและเข้าพรรษา พุทธศักราช ๒๕๖๓ โดยมี นายกฤษศญพงษ์ ศิริ ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร ข้าราชการ เจ้าหน้าที่กระทรวงวัฒนธรรม และองค์กรเครือข่ายทางพระพุทธศาสนา เข้าร่วมในพิธี ณ วัดปทุมวนารามราชวรวิหาร เขตปทุมวัน กรุงเทพฯ
รัฐบาลไทย-ข่าวทำเนียบรัฐบาล-รมว.วธ. รมว.วธ. เป็นประธานเปิดกิจกรรมจิตอาสาพัฒนาทำดีเพื่อชาติ ศาสน์ กษัตริย์ และร่วมกิจกรรมจิตอาสา อาทิ กิจกรรมปลูกต้นไม้ ปลูกผักสวนครัว ปล่อยปลา ทำปุ๋ยหมัก
วันพฤหัสบดีที่ 23 กรกฎาคม 2563
รมว.วธ. รมว.วธ. เป็นประธานเปิดกิจกรรมจิตอาสาพัฒนาทําดีเพื่อชาติ ศาสน์ กษัตริย์ และร่วมกิจกรรมจิตอาสา อาทิ กิจกรรมปลูกต้นไม้ ปลูกผักสวนครัว ปล่อยปลา ทําปุ๋ยหมัก
รมว.วธ. รมว.วธ. เป็นประธานเปิดกิจกรรมจิตอาสาพัฒนาทําดีเพื่อชาติ ศาสน์ กษัตริย์ และร่วมกิจกรรมจิตอาสา อาทิ กิจกรรมปลูกต้นไม้ ปลูกผักสวนครัว ปล่อยปลา ทําปุ๋ยหมัก
วันที่ ๒๓ กรกฎาคม ๒๕๖๓ เวลา ๑๐.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดกิจกรรมจิตอาสาพัฒนาทําดีเพื่อชาติ ศาสน์ กษัตริย์ และร่วมกิจกรรมจิตอาสา อาทิ กิจกรรมปลูกต้นไม้ ปลูกผักสวนครัว ปล่อยปลา ทําปุ๋ยหมัก เพื่อมอบให้สมาชิกในโครงการฟาร์มตัวอย่างฯ โดยมี น.ส.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย เป็นผู้กล่าวรายงาน และมีผู้บริหาร ข้าราชการกระทรวงวัฒนธรรม จิตอาสา ๙๐๔ เครือข่ายจังหวัดอ่างทอง และประชาชนในพื้นที่ เข้าร่วมกิจกรรม ณ โครงการฟาร์มตัวอย่างในสมเด็จพระนางเจ้าสิริกิติ์ พระบรมราชินีนาถ บ้านยางกลาง อ.แสวง จ.อ่างทอง
รัฐบาลไทย-ข่าวทำเนียบรัฐบาล-​ก.แรงงาน ผุด Job Sharing จ้างงานรายชั่วโมง ตั้งศูนย์บริการจัดหางาน Part-time  ตอบโจทย์เศรษฐกิจ
วันจันทร์ที่ 23 มีนาคม 2563
​ก.แรงงาน ผุด Job Sharing จ้างงานรายชั่วโมง ตั้งศูนย์บริการจัดหางาน Part-time  ตอบโจทย์เศรษฐกิจ
กระทรวงแรงงาน แก้ปัญหาว่างงานจากไวรัสโคโรนา 2019 (COVID-19) ตั้งศูนย์บริการจัดหางาน Part-time รองรับการเปลี่ยนรูปแบบจ้างงานของสถานประกอบการ จากเต็มเวลา เป็นจ้างแบบ Part-time ลดค่าใช้จ่ายองค์กร
หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ระบุ ภาวะเศรษฐกิจโลกที่ซบเซา จากผลกระทบของสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทําให้สถานประกอบการหลายแห่งประสบปัญหาด้านการส่งออก ไม่มีคําสั่งซื้อ หรือขายสินค้าไม่ได้ จึงปรับเปลี่ยนรูปแบบจากการจ้างงานเต็มเวลา เป็นการจ้างงานแบบ Part-time เพื่อลดค่าใช้จ่ายองค์กรและรักษาองค์กรไว้ให้นานที่สุด โดยมอบกรมการจัดหางานหาแนวทางบรรเทาปัญหาดังกล่าว
ด้าน นายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางาน มุ่งเน้นให้คนไทยทุกคนมีงานทําในทุกพื้นที่ สนับสนุนการจ้างงานที่มั่นคงและต่อเนื่องตลอดวัยทํางาน ประกอบกับด้วยรูปแบบการทํางานของคนรุ่นใหม่ได้มีการปรับเปลี่ยนไป โดยเฉพาะการรับงานอิสระที่นายจ้างสามารถกําหนดเวลาทํางานได้เป็นบางช่วงเวลาที่มีคําสั่งซื้อมากขึ้น จึงได้จัดตั้งศูนย์บริการจัดหางาน Part-time รองรับความต้องการของคนหางานและนายจ้าง/สถานประกอบการ โดยทําหน้าที่ติดต่อประสานงานนายจ้าง/สถานประกอบการ ที่มีความต้องการจ้างงานในรูปแบบ Part-time เพื่อรวบรวมตําแหน่งงานว่างที่เหมาะสม กับประชาชนที่ต้องการทํางานในลักษณะ Job Sharing ประชาสัมพันธ์ตําแหน่งงาน และให้บริการจัดหางานส่งตัวผู้ที่ต้องการมีงานทําให้กับนายจ้าง/สถานประกอบการตามความต้องการ ตลอดจนมีการติดตามผล
เบื้องต้น ศูนย์ฯจะตั้งอยู่ที่ ศูนย์บริการจัดหางานเพื่อคนไทย อาคาร 3 ชั้น หน้ากระทรวงแรงงาน และส่วนภูมิภาค ตั้งอยู่ที่สํานักงานจัดหางานจังหวัดทุกจังหวัด สอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด2 กรมการจัดหางาน
รัฐบาลไทย-ข่าวทำเนียบรัฐบาล-กระทรวงยุติธรรม ร่วมเป็นสักขีพยานการลงนามโครงการอาเซียน-ออสเตรเลีย เพื่อต่อต้านการค้ามนุษย์
วันพฤหัสบดีที่ 29 พฤศจิกายน 2561
กระทรวงยุติธรรม ร่วมเป็นสักขีพยานการลงนามโครงการอาเซียน-ออสเตรเลีย เพื่อต่อต้านการค้ามนุษย์
กระทรวงยุติธรรม ร่วมเป็นสักขีพยานการลงนามโครงการอาเซียน-ออสเตรเลีย เพื่อต่อต้านการค้ามนุษย์
ในวันพุธที่ ๒๘ พฤศจิกายน ๒๕๖๑ ณ ห้องรับรอง ๗ กระทรวงการต่างประเทศ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ได้มอบหมายให้ พ.ต.อ.ทรงศักดิ์ รักศักดิ์สกุล ผู้ตรวจราชการกระทรวงยุติธรรม
เข้าร่วมเป็นสักขีพยานในพิธีลงนามข้อตกลงเสริมระหว่างรัฐบาลไทยและรัฐบาลออสเตรเลีย
ว่าด้วยโครงการอาเซียน-ออสเตรเลียเพื่อต่อต้านการค้ามนุษย์
Subsidiary Arrangement between the Government of the Kingdom of Thailand
and the Government of Australia (ASEAN-ACT) Program
โดยมีนางสุพัตรา ศรีไมตรีพิทักษ์ อธิบดีกรมความร่วมมือระหว่างประเทศ กระทรวงการต่างประเทศ
เป็นผู้ลงนามฝ่ายไทย และนายพอล โรบิลลียาร์ด (H.E. Paul Robilliard)
เอกอัครราชทูตออสเตรเลียประจําประเทศไทย เป็นผู้ลงนามฝ่ายออสเตรเลีย
และมีนายวีระศักดิ์ ฟูตระกูล รัฐมนตรีช่วยว่าการกระทรวงการต่างประเทศ ร่วมเป็นสักขีพยาน
โครงการ ASEAN-ACT นี้ เป็นการสานต่อการดําเนินงานที่มุ่งส่งเสริมศักยภาพ
ของกระบวนการยุติธรรมของประเทศไทยในการตอบสนองต่อปัญหาการค้ามนุษย์
นอกจากนี้ ยังเป็นการส่งเสริมการปฏิบัติตามพันธกรณีระหว่างประเทศของไทย
ในด้านการต่อต้านการค้ามนุษย์ โดยที่กระทรวงยุติธรรมในฐานะผู้ประสานงานกลาง
(Coordinating Authority) ของประเทศไทยตามโครงการฯ
ซึ่งตลอดระยะเวลาการดําเนินตามภายใต้โครงการระหว่างรัฐบาลไทย-ออสเตรเลียที่ผ่านมา
แสดงให้เห็นถึงความร่วมมือระหว่างประเทศที่ใกล้ชิดภายใต้กลไกระดับประเทศและระดับภูมิภาค
อันส่งผลสําคัญต่อการแก้ไขปัญหาการค้ามนุษย์ และยังเป็นการสร้างเครือข่ายการปฏิบัติงาน
ระหว่างหน่วยงานที่เกี่ยวข้องทั้งในประเทศไทย ออสเตรเลีย และประเทศเพื่อนบ้าน
ทั้งนี้ รัฐบาลออสเตรเลีย ได้ประกาศเจตนารมณ์ในการสานต่อโครงการดังกล่าว
ในการประชุมสุดยอดอาเซียน - ออสเตรเลีย สมัยพิเศษ (ASEAN – Australia Special Summit)
ระหว่างวันที่ ๑๗ – ๑๘ มีนาคม ๒๕๖๑ ณ นครซิดนีย์
โดยได้ผูกพันงบประมาณกว่า ๘๐ ล้านเหรียญดอลลาร์ออสเตรเลีย (ราวสองร้อยล้านบาท)
เพื่อสานต่อความร่วมมือในการเอาชนะปัญหาการค้ามนุษย์ในภูมิภาคอาเซียนต่อไปอีก
เป็นระยะเวลา ๑๐ ปี โดยมีกําหนดเริ่มการดําเนินการตั้งแต่วันที่ ๑ มกราคม ๒๕๖๒ เป็นต้นไป
รัฐบาลไทย-ข่าวทำเนียบรัฐบาล-การบริจาคสิ่งของและอาหาร ในช่วงแพร่ระบาดของไวรัสโควิด-19 ควรมีมาตรการอย่างไร ??
วันศุกร์ที่ 31 กรกฎาคม 2563
การบริจาคสิ่งของและอาหาร ในช่วงแพร่ระบาดของไวรัสโควิด-19 ควรมีมาตรการอย่างไร ??
การบริจาคสิ่งของและอาหาร ควรมีมาตรการอย่างไร ??
Q : การบริจาคสิ่งของและอาหาร ในช่วงแพร่ระบาดของไวรัสโควิด-19 ควรมีมาตรการอย่างไร ??
A : ทั้งการบริจาค การแจกสิ่งของ การตั้งโรงทาน ควรมีรูปแบบการจัดการ เพื่อลดความเสี่ยงในการติดเขื้อไวรัสโควิด-19 ทางกรมอนามัยได้จัดให้มีคําแนะนําด้านต่าง ๆ เช่น ด้านการจัดสถานที่ ควรจัดในพื้นที่ที่โล่ง อากาศถ่ายเทได้สะดวก เว้นระยะห่างต่อกันอย่างน้อย 2 เมตร หรืออาจทําการจัดส่งถึงบ้านของประชาชน โดยติดต่อผ่านศูนย์ประสานงานหรือหน่วยงานของชุมชนนั้นๆ
รัฐบาลไทย-ข่าวทำเนียบรัฐบาล-ใครว่าบัตรสวัสดิการแห่งรัฐ เอื้อนายทุน ???
วันอาทิตย์ที่ 23 กันยายน 2561
ใครว่าบัตรสวัสดิการแห่งรัฐ เอื้อนายทุน ???
- -
จากกรณีที่มีการแชร์ข้อความกันในไลน์ว่า การให้วงเงินในบัตรสวัสดิการแห่งรัฐแก่ผู้มีรายได้น้อย 300 บาท/คน/เดือน เพื่อใช้ซื้อสินค้าในร้านธงฟ้าประชารัฐ เป็นการรูดเงินออกจากบัญชีของรัฐไปสู่กระเป๋าของนายทุนขนาดใหญ่ โดยที่ประชาชนไม่ได้เห็นแม้แต่ตัวเงินจริง นั้น
ความจริงแล้ว...ผู้ถือบัตรสามารถเลือกซื้อสินค้าที่จําเป็นต่อการครองชีพได้ทุกชนิด ทุกยี่ห้อ ของผู้ผลิตทุกราย ครอบคลุมทั้งสินค้าอาหารสด ของใช้ในชีวิตประจําวัน อุปกรณ์การเรียน และวัตถุดิบทางการเกษตร
และที่ผ่านมารัฐบาลได้เปิดรับสมัครผู้ผลิตสินค้าอย่างเปิดกว้างและเท่าเทียมกัน ทั้งผู้ประกอบการ SMEs ผู้ผลิตในชุมชน สหกรณ์วิสาหกิจชุมชน และบริษัทใหญ่ ไม่มีการเอื้อประโยชน์ให้แก่กลุ่มใดเป็นพิเศษ
ดังนั้น ข้อความที่มีการแชร์ต่อกันจึงไม่เป็นความจริง และยังเป็นการให้ข้อมูลที่บิดเบือนจุดมุ่งหมายที่แท้จริงของโครงการบัตรสวัสดิการแห่งรัฐด้วย เพราะสินค้าในร้านธงฟ้าประชารัฐก็เป็นของที่มีขายอยู่ในร้านค้าทั่วไป แม้ประชาชนไม่มีบัตรสวัสดิการฯ ก็สามารถซื้อหาได้
ในทางตรงกันข้าม การซื้อสินค้าผ่านบัตรสวัสดิการฯ จะทําให้ซื้อสินค้าได้ในราคาที่ถูกกว่า ช่วยบรรเทาภาระค่าใช้จ่ายของผู้ถือบัตร และรัฐบาลยังได้ให้วงเงินเพื่อเป็นค่าใช้จ่าย จํานวน 300 หรือ 200 บาท/คน/เดือน ช่วยเพิ่มกําลังซื้อให้กับผู้ถือบัตร ไม่ใช่การให้บัตรไปเปล่า ๆ
รวมทั้งยังช่วยส่งเสริมให้ร้านค้าโชห่วยเล็ก ๆ ที่เข้าร่วมโครงการร้านค้าธงฟ้าประชารัฐสามารถกลับมาขายสินค้าได้ และผู้ค้ารายย่อยมีรายได้เพิ่มขึ้น ส่งผลดีต่อเศรษฐกิจชุมชนด้วย
ส่วนประเด็นที่ระบุว่า ประชาชนไม่ได้เห็นตัวเงินนั้น ก็เพราะรัฐบาลต้องการลดการใช้เงินสด ส่งเสริมการทําธุรกรรมอิเล็กทรอนิกส์ ซึ่งจะช่วยลดต้นทุนการบริหารจัดการเงินของประเทศ ด้วยการโอนเงินให้ถึงมือของผู้ถือบัตรโดยตรง โดยไม่ผ่านคนกลางหรือหน่วยงานกลางใด ๆ เป็นการป้องกันปัญหาการทุจริตได้อีกทางหนึ่ง
จะแชร์อะไร...ก็ต้องคิดดี ๆ นะครับ หากไม่ชัวร์ก็อย่าแชร์ เพราะสังคมจะเกิดความสับสนเข้าใจผิดกันได้ง่าย ๆ
———————————-
ภาพ/ข่าว กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ประมงไทยดีขึ้น ทำไมจึงมีคนต่อต้าน IUU?
วันพฤหัสบดีที่ 29 พฤศจิกายน 2561
​ประมงไทยดีขึ้น ทําไมจึงมีคนต่อต้าน IUU?
--
ปี 2558 สหภาพยุโรป (EU) ได้ออกประกาศให้ “ใบเหลือง” กับประเทศไทย เนื่องจากที่ผ่านมายังไม่มีมาตรการต่อต้านการทําประมงผิดกฎหมาย ขาดการรายงาน และไร้การควบคุม (Illegal, Unreported and Unregulated Fishing) หรือ IUU Fishing ที่สอดคล้องกับหลักสากลอย่างเพียงพอ
IUU Fishing ถือเป็นมาตรฐานของการทําการประมงอย่างยั่งยืน หากไม่ปฏิบัติตามประเทศนั้นอาจถูกระงับการส่งออกสินค้าสัตว์น้ําและผลิตภัณฑ์อาหารทะเลแช่แข็งต่าง ๆ ไปยังสหภาพยุโรป และยังส่งผลต่อความอุดมสมบูรณ์ของทรัพยากรธรรมชาติทางทะเล เพราะสัตว์น้ําจะถูกทําลาย
ในที่สุดไทยจะสูญเสียรายได้จากการส่งออกสัตว์น้ําเป็นหมื่นเป็นแสนล้านบาท กิจการประมงทั้งระบบตั้งแต่ต้นน้ํา – ปลายน้ํา จะได้รับผลกระทบ
รัฐบาลได้เร่งแก้ไขปัญหานี้อย่างจริงจัง ได้แก่ :
- ปรับปรุงกฎหมายและกฎระเบียบต่าง ๆ ให้เป็นไปตามหลักสากล
- จัดตั้งศูนย์บัญชาการแก้ไขปัญหาการทําประมงผิดกฎหมาย (ศปมผ.) และศูนย์ประสานการปฏิบัติในการรักษาผลประโยชน์ทางทะเล (ศรชล.)
- จัดระบบติดตามงานและฐานข้อมูลที่ชัดเจน เช่น จํานวนเรือ จํานวนท่าเทียบเรือ
- เร่งรัดจัดทําทะเบียนเรือประมง และออกใบอนุญาตทําการประมง ควบคุมเรือที่ไม่มีใบอนุญาตและเรือที่มีคดีไม่ให้ออกไปทําประมงทั้งในและนอกน่านน้ํา
- จัดตั้งศูนย์ควบคุมการแจ้งเข้า - ออกของเรือประมง (Port In - Port Out: PIPO) 28 แห่งในจังหวัดชายทะเลทั่วประเทศ โดยให้เรือประมงขนาด 30 ตันกรอสขึ้นไป ติดตั้งระบบติดตามตําแหน่งเรือประมง (VMS)
- ตรวจสอบย้อนกลับตลอดสายการผลิต เพื่อให้ทราบแหล่งที่มาของสัตว์น้ํา
- บังคับใช้กฎหมาย และตั้งคณะผู้พิพากษาคดีประมงเป็นการเฉพาะ และกําหนดเวลาพิจารณาคดีให้แล้วเสร็จภายใน 6 เดือน
- บริหารจัดการและดูแลแรงงานต่างด้าว เพื่อป้องกันการเอารัดเอาเปรียบ และการค้ามนุษย์
แม้ในระยะแรกเรือประมงพาณิชย์จะได้รับผลกระทบ แต่เมื่อทุกคนค่อย ๆ ปรับตัว การทําประมงจึงมีมาตรฐานมากขึ้น
เรือประมงพื้นบ้านออกจับปลาได้มากขึ้น มีรายได้มากขึ้น เพราะจํานวนสัตว์น้ํามีมากขึ้นกว่าแต่ก่อน เกิดอาชีพต่อเรือและอื่น ๆ ตามมา
ชาวประมงในจังหวัดปัตตานี บอกว่า ความเข้มงวดของรัฐบาลทําให้สัตว์น้ําในอ่าวปัตตานีอุดมสมบูรณ์ขึ้นชาวบ้านจึงหันกลับมาทําอาชีพประมงเหมือนแต่ก่อน สร้างรายได้ถึงวันละ 400 - 500 บาท ขณะที่เรือประมงพาณิชย์บางส่วนเป็นต้นเหตุของการทําลายแหล่งเพาะพันธุ์ตัวอ่อนริมฝั่งทะเล
จากความร่วมมือร่วมใจของผู้ประกอบการประมง ชาวประมงพื้นบ้าน และหน่วยงานภาครัฐ ตลอด 3 ปีที่ผ่านมา ทําให้สหภาพยุโรปเห็นถึงความมุ่งมั่นตั้งใจและความพยายามอย่างหนักของทุกคน และมีท่าทีเชิงบวกต่อการทํางานของไทย
ก่อนที่จะลุ้นกันต่อไปว่า ไทยจะปลด "ใบเหลือง" ได้หรือไม่...
หากเราทําสําเร็จ...ที่สุดแล้วประโยชน์ก็จะตกอยู่กับคนไทยและประเทศไทยนั่นเอง
---------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือผู้บริหารสูงสุดฮ่องกง ริเริ่มความร่วมมือ “หนึ่งแถบ หนึ่งเส้นทาง”
วันอังคารที่ 8 สิงหาคม 2560
รมว.ดิจิทัลฯ ร่วมหารือผู้บริหารสูงสุดฮ่องกง ริเริ่มความร่วมมือ “หนึ่งแถบ หนึ่งเส้นทาง”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมให้การต้อนรับ นางแคร์รี หล่ํา (Carrie Lam) ผู้บริหารสูงสุดเขตปกครองพิเศษฮ่องกง ในฐานะแขกของ ดร.สมคิด จาตุศรีพิทักษ์ รองนายกรัฐมนตรี พร้อมทั้งได้มีการหารือร่วมกับรัฐมนตรีฝ่ายเศรษฐกิจของประเทศไทยหลายท่าน โดยระหว่างการหารือกันในครั้งนี้ ทั้งสองฝ่ายได้ให้ความสําคัญเรื่องของโอกาสและลู่ทางการขยายความร่วมมือระหว่างกัน โดยเฉพาะในด้านการค้า การลงทุน เศรษฐกิจสร้างสรรค์ และความร่วมมือในการพัฒนาระเบียงเศรษฐกิจพิเศษภาคตะวันออก หรือ อีอีซี ของไทย ซึ่งทั้งสองฝ่ายเห็นพ้องที่จะเพิ่มพูนความร่วมมือภายใต้ข้อริเริ่ม “หนึ่งแถบ หนึ่งเส้นทาง (One Belt One Road)” โดยฝ่ายไทยได้ผลักดันการจัดตั้งกลไกหารือทวิภาคีด้านเศรษฐกิจ ด้านวิชาการ และวัฒนธรรม ให้ครอบคลุมในทุกมิติ รวมทั้งผลักดันให้ฝ่ายฮ่องกงพิจารณาการเปิดสํานักงานเศรษฐกิจและการค้าฮ่องกงในประเทศไทยอีกด้วย การหารือกันในครั้งนี้มีขึ้น เมื่อวันที่ 4 สิงหาคม 2560 ณ กระทรวงการต่างประเทศ ถนนศรีอยุธยา เขตราชเทวี กรุงเทพฯ
************************
รัฐบาลไทย-ข่าวทำเนียบรัฐบาล-อธิบดีกรมธนารักษ์ ชี้แจงกรณีกรมธนารักษ์เตรียมผลิตเหรียญกษาปณ์หมุนเวียนชุดใหม่ ออกใช้หมุนเวียนในระบบเศรษฐกิจของประเทศ
วันอังคารที่ 17 ตุลาคม 2560
อธิบดีกรมธนารักษ์ ชี้แจงกรณีกรมธนารักษ์เตรียมผลิตเหรียญกษาปณ์หมุนเวียนชุดใหม่ ออกใช้หมุนเวียนในระบบเศรษฐกิจของประเทศ
อธิบดีกรมธนารักษ์ชี้แจงกรณีกรมธนารักษ์เตรียมผลิตเหรียญกษาปณ์หมุนเวียนชุดใหม่ ออกใช้หมุนเวียนในระบบเศรษฐกิจ ขณะนี้อยู่ในระหว่างนําเสนอ ครม. เพื่อออกกฎกระทรวงกําหนดลักษณะของเหรียญกษาปณ์ฯ
วันที่ 16 ต.ค.60 นายพชร อนันตศิลป์ อธิบดีกรมธนารักษ์ กระทรวงการคลัง ชี้แจง กรณีที่ปรากฏข่าวทางหน้าหนังสือพิมพ์ข่าวสด โพสต์ทูเดย์ และเดลินิวส์ ว่า กรมธนารักษ์เตรียมการผลิตเหรียญกษาปณ์หมุนเวียนชุดใหม่ชนิดราคา 10 บาท 5 บาท 2 บาท 1 บาท 50 สตางค์ 25 สตางค์ 10 สตางค์ 5 สตางค์ และ 1 สตางค์ ออกใช้หมุนเวียนในระบบเศรษฐกิจในปีงบประมาณ 2561 รวมทั้งการจัดทําเหรียญที่ระลึกพระราชพิธีบรมราชาภิเษก ชนิดทองคําพ่นทราย ชนิดเงินรมดําพ่นทรายและชนิดทองแดงรมดําพ่นทราย นั้น
กรมธนารักษ์ขอชี้แจงว่า กรมธนารักษ์ได้รับพระราชทานพระราชานุญาตให้จัดทําเหรียญหมุนเวียนชุดใหม่ เพื่อใช้หมุนเวียนในระบบเศรษฐกิจของประเทศทุกชนิดราคาแล้ว ขณะนี้อยู่ในระหว่างนําเสนอคณะรัฐมนตรีเพื่อออกกฎกระทรวงกําหนดลักษณะของเหรียญกษาปณ์ เพื่อกําหนดชนิดราคา โลหะ อัตราเนื้อโลหะ น้ําหนัก ขนาด ลวดลาย รวมทั้งอัตราเผื่อเหลือเผื่อขาดของเหรียญกษาปณ์หมุนเวียนแต่ละชนิดราคา เพื่อให้เป็นไปตามพระราชบัญญัติเงินตรา พ.ศ. 2501 ข้อ 10
สําหรับการจัดทําเหรียญที่ระลึก พระราชพิธีบรมราชาภิเษก ขณะนี้กรมธนารักษ์ได้รับพระราชทานพระราชวินิจฉัยรูปแบบพระบรมฉายาลักษณ์ที่จะประทับบนเหรียญเท่านั้น ยังมิได้มีการกําหนดประเภทของเหรียญ รวมทั้งขนาด น้ําหนักของเหรียญที่จะจัดทําแต่อย่างใด ซึ่งการกําหนดรายละเอียดดังกล่าว จะต้องผ่านการพิจารณากลั่นกรอง โดยคณะกรรมการวางแผนเหรียญกษาปณ์ และคณะกรรรมการที่ปรึกษาเหรียญกษาปณ์ที่ระลึกหรือเหรียญที่ระลึกของกรมธนารักษ์อย่างละเอียดรอบคอบ รวมทั้งขออนุมัติหลักการจากกระทรวงการคลังก่อนด้วย
กรณีการเผยแพร่ข่าวดังกล่าว จึงมีความคลาดเคลื่อนไปจากข้อเท็จจริง โดยคาดว่าเป็นการนําเสนอเนื้อหาบางส่วนของมติคณะรัฐมนตรี เมื่อวันที่ 11 ตุลาคม 2560 เกี่ยวกับกรณีที่กรมธนารักษ์ดําเนินการขอยกเว้นภาษีมูลค่าเพิ่ม กรณีนําเข้าเหรียญที่ระลึกจากต่างประเทศ และการยกเว้นภาษีมูลค่าเพิ่มกรณีกรมธนารักษ์ขายเหรียญที่ระลึกที่นําเข้ามาขายในประเทศ ซึ่งเป็นเพียงแนวทางการจัดทําเหรียญที่ระลึกในวโรกาสดังกล่าวเบื้องต้นเท่านั้น
-------------------------------
รัฐบาลไทย-ข่าวทำเนียบรัฐบาล-กรมบัญชีกลาง ขอเชิญสมัคร “เดิน – วิ่ง กรมบัญชีกลาง มินิมาราธอน ครั้งที่ 18”
วันจันทร์ที่ 5 สิงหาคม 2562
กรมบัญชีกลาง ขอเชิญสมัคร “เดิน – วิ่ง กรมบัญชีกลาง มินิมาราธอน ครั้งที่ 18”
กรมบัญชีกลางจัดกิจกรรม “เดิน – วิ่ง กรมบัญชีกลาง มินิมาราธอน ครั้งที่ 18” เนื่องในวันคล้ายวันสถาปนากรมบัญชีกลางครบรอบ 129 ปี ในวันอาทิตย์ที่ 6 ตุลาคม 2562 ณ บริเวณลานน้ําพุ ศูนย์ราชการเฉลิมพระเกียรติ 80 พรรษา ถนนแจ้งวัฒนะ
กรมบัญชีกลางจัดกิจกรรม “เดิน – วิ่ง กรมบัญชีกลาง มินิมาราธอน ครั้งที่ 18” เนื่องในวันคล้ายวันสถาปนากรมบัญชีกลางครบรอบ 129 ปี ในวันอาทิตย์ที่ 6 ตุลาคม 2562 ณ บริเวณลานน้ําพุ ศูนย์ราชการเฉลิมพระเกียรติ 80 พรรษา ถนนแจ้งวัฒนะ สมัครได้ที่ www.patrunning.com ตั้งแต่บัดนี้เป็นต้นไป
นายเกียรติณรงค์ วงศ์น้อย ประธานชมรมเดิน – วิ่ง เพื่อสุขภาพ กรมบัญชีกลาง เปิดเผยว่า การจัดกิจกรรมเดิน – วิ่ง กรมบัญชีกลาง มินิมาราธอน จัดมาอย่างต่อเนื่อง ซึ่งในปีนี้เป็นครั้งที่ 18 แล้ว เพื่อเสริมสร้างความสัมพันธ์ที่ดีระหว่างผู้เข้าร่วมกิจกรรมทั้งบุคลากรของกรมบัญชีกลาง บุคลากรภาครัฐ และประชาชนทั่วไป ตลอดจนเป็นการสร้างเครือข่ายให้กับกรมบัญชีกลาง อันจะนําไปสู่ความร่วมมือในเรื่องต่าง ๆ ที่เกี่ยวข้องกับกรมบัญชีกลาง ทั้งยังสนับสนุนนโยบายของรัฐบาลที่รณรงค์ให้เจ้าหน้าที่ของรัฐและประชาชนดูแลรักษาสุขภาพโดยการออกกําลังกาย และเป็นการเสริมสร้างความรัก ความสามัคคี อันจะนําไปสู่ความพร้อมที่จะร่วมกันพัฒนาประเทศอย่างเต็มประสิทธิภาพ
กิจกรรมดังกล่าว จะจัดในวันอาทิตย์ที่ 6 ตุลาคม 2562 ณ บริเวณลานน้ําพุ ศูนย์ราชการเฉลิมพระเกียรติ 80 พรรษา ถนนแจ้งวัฒนะ กรุงเทพมหานคร แบ่งการแข่งขันออกเป็น 2 ประเภท คือ 1.ประเภทเดิน – วิ่ง บุคคล ชาย - หญิง ระยะทาง 3 กม. ไม่จํากัดอายุ และ 2.ประเภทวิ่งมินิมาราธอน บุคคลชาย – หญิง ระยะทาง 10.5 กม. ชายแบ่งประเภทอายุ 13 รุ่น และหญิง 6 รุ่น สําหรับผู้ที่สนใจสามารถสมัครเข้าร่วมกิจกรรมได้ที่ www.patrunning.com ตั้งแต่บัดนี้เป็นต้นไป โดยจะรับสมัครเพียง 3,000 คน เท่านั้น ค่าสมัครคนละ 350 บาท ทั้ง 2 ประเภท หากครบจํานวน จะปิดรับสมัครทันที สอบถามข้อมูลเพิ่มเติมได้ที่หมายเลขโทรศัพท์ 086-353-9825 (หนึ่ง) 083-091-9124 (อุ้ง) 081-208-7005 (เอก) 089-792-3445 (น้าแพท รันนิ่ง)
ส่วนของรางวัลผู้สมัครประเภทที่ 1 ผู้เข้าเส้นชัยทุกคนจะได้รับเหรียญที่ระลึก ผู้สมัครประเภทที่ 2 ผู้เข้าเส้นชัยอันดับที่ 1 - 5 จะได้รับถ้วยรางวัล ทุกรุ่น ทุกกลุ่มอายุ สําหรับเหรียญที่ระลึกจะมอบให้ทุกคนที่วิ่งเข้าเส้นชัยตามระยะเวลาที่กําหนด นอกจากนี้ยังมีรางวัลสําหรับหน่วยงานหรือชมรมวิ่งที่ส่งนักกีฬาเข้าร่วมกิจกรรมมากที่สุด อันดับที่ 1 – 5 จะได้รับโล่ที่ระลึก และรางวัลสําหรับนักวิ่งแฟนซีจํานวน 5 รางวัล รางวัลละ 1,000 บาท และร่วมลุ้นรางวัลพิเศษจากการจับรางวัลจากหางบัตร รางวัลที่ 1 เป็นเงินสด มูลค่า 1 หมื่นบาท และมีรางวัลอื่น ๆ พร้อมซุ้มอาหารไว้ให้บริการ และของแจกอีกมากมาย
รัฐบาลไทย-ข่าวทำเนียบรัฐบาล-การหารือทวิภาคีระหว่างราชอาณาจักรไทยและสาธารณรัฐสิงคโปร์ ระหว่างการประชุมรัฐมนตรีอาเซียนด้านสิ่งแวดล้อม ครั้งที่ ๑๕
วันศุกร์ที่ 11 ตุลาคม 2562
การหารือทวิภาคีระหว่างราชอาณาจักรไทยและสาธารณรัฐสิงคโปร์ ระหว่างการประชุมรัฐมนตรีอาเซียนด้านสิ่งแวดล้อม ครั้งที่ ๑๕
การหารือทวิภาคีระหว่างราชอาณาจักรไทยและสาธารณรัฐสิงคโปร์ ระหว่างการประชุมรัฐมนตรีอาเซียนด้านสิ่งแวดล้อม ครั้งที่ ๑๕
การหารือทวิภาคีระหว่างราชอาณาจักรไทยและสาธารณรัฐสิงคโปร์ ระหว่างการประชุมรัฐมนตรีอาเซียนด้านสิ่งแวดล้อม ครั้งที่ ๑๕
รัฐบาลไทย-ข่าวทำเนียบรัฐบาล-ก.แรงงาน เคาะมาตรการช่วยแรงงานอิสระ ลดผลกระทบโควิด 19
วันพุธที่ 8 เมษายน 2563
ก.แรงงาน เคาะมาตรการช่วยแรงงานอิสระ ลดผลกระทบโควิด 19
ก.แรงงาน โดยกรมพัฒนาฝีมือแรงงาน เคาะมาตรการช่วยเหลือแรงงานอิสระ ที่ได้รับผลกระทบจากการแพร่ระบาดของไวรัสโควิด 19  เป้าหมาย 7,800 คน ฝึกฟรี ! มีเบี้ยเลี้ยง
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ม.ร.ว.จัตุมงคล โสณกุล รัฐมนตรีว่าการกระทรวงแรงงาน มีความห่วงใยพี่น้องประชาชนผู้ใช้แรงงาน ที่ได้รับผลกระทบจากการแพร่ระบาดของไวรัสโควิด ต้องหยุดงานขาดรายได้เพื่อใช้จ่ายในครอบครัว จึงมอบหมายให้หน่วยงานในสังกัดกระทรวงแรงงาน เร่งหามาตรการในการช่วยเหลือทั้งแรงงานในระบบและแรงงานอิสระ ภายใต้ภารกิจของแต่ละหน่วยงาน ซึ่งกพร.เป็นหน่วยงานหลักในการพัฒนาทักษะอาชีพ จึงกําหนดมาตรการในการให้ความช่วยเหลือแรงงานที่ถูกเลิกจ้าง ว่างงาน จากผลกระทบดังกล่าว รวมถึงแรงงานที่ต้องหยุดงานจากสถานประกอบกิจการหยุดกิจการชั่วคราว ได้รับโอกาสในการพัฒนาทักษะด้านอาชีพ และมีรายได้ระหว่างการฝึกอบรมด้วย จึงจัดโครงการฝึกอาชีพตามปรัชญาของเศรษฐกิจพอเพียงในครัวเรือนขึ้น ตั้งเป้าดําเนินการกว่า 7,800 คน รวม 390 รุ่น มีเบี้ยเลี้ยงให้ระหว่างการฝึกอบรม กระจายเป้าหมายไปยังทุกจังหวัดทั่วประเทศ
นายธวัช กล่าวต่อไปว่า การฝึกอาชีพดังกล่าว มีระยะเวลาการฝึก 15 วัน หลักสูตรที่ดําเนินการ เช่นการปลูกผักไฮโดรโปนิกส์ บาริสต้ามืออาชีพ การใช้สมาร์ทโฟนสร้างยอดขาย การประกอบธุรกิจกาแฟ การประกอบอาหาร และการทําขนม เป็นต้น ระหว่างฝึกอบรมจะได้รับเบี้ยเลี้ยงวันละ 150 บาท ดังนั้น ผู้ที่เข้าฝึกอบรมจะได้รับความรู้เพื่อนําไปประกอบอาชีพอิสระและมีรายได้สําหรับใช้จ่ายในครอบครัวด้วย สําหรับกลุ่มแรงงานในระบบ มีหลักสูตรการฝึกทั้ง Up skill และ Re skill พร้อมเสริมทักษะภาษาต่างประเทศ ทักษะด้านคอมพิวเตอร์ และทักษะอื่นๆ ตามความต้องการของสถานประกอบกิจการ มีเป้าหมายดําเนินการอีก 7,000 คน ทั้งนี้ จะพิจารณาสาขาที่ฝึกอบรมตามความต้องการของแต่ละพื้นที่และสอดคล้องกับความต้องการของตลาดแรงงาน
ผู้สนใจสามารถติดต่อสมัครฝึกอบรมได้ที่สถาบันพัฒนาฝีมือแรงงานและสํานักงานพัฒนาฝีมือแรงงานทุกแห่งทั่วประเทศ ทั้ง 76 จังหวัด และในกรุงเทพมหานคร สมัครได้ที่ สถาบันพัฒนาฝีมือแรงงาน 13 กรุงเทพมหานคร 0 2392 4790-4 หรือ 0 2245 4317 สอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 4 หรือกองสื่อสารองค์กร 0 2245 4035